नोएडा में अलग-अलग मामलों में तीन लोगों ने की आत्महत्या
जनपद गौतम बुद्ध नगर के तीन थाना क्षेत्रों में 24 घंटे के अंदर एक युवती समेत तीन लोगों ने आत्महत्या कर ली। पुलिस ने यह जानकारी दी।
नोएडा। जनपद गौतम बुद्ध नगर के तीन थाना क्षेत्रों में 24 घंटे के अंदर एक युवती समेत तीन लोगों ने आत्महत्या कर ली। पुलिस ने यह जानकारी दी। पुलिस आयुक्त आलोक सिंह के मीडिया प्रभारी ने बताया कि थाना फेस-3 क्षेत्र के बहलोलपुर गांव में रहने वाली कुमारी चंदा (24) ने मानसिक तनाव के चलते बुधवार रात को अपने घर पर पंखे से फंदा लगाकर आत्महत्या कर ली।मीडिया प्रभारी ने बताया कि थाना बीटा-2 क्षेत्र के सिग्मा सेक्टर में रहने वाले हरप्रीत सिंह (32) ने मानसिक तनाव के चलते बुधवार रात को पंखे से फंदा लगाकर आत्महत्या कर ली। उन्होंने बताया कि घटना की सूचना पाकर मौके पर पहुंची पुलिस ने शव को कब्जे में लेकर पोस्टमार्टम के लिए भेज दिया।उन्होंने बताया कि अन्य मामला थाना सेक्टर 58 क्षेत्र के नवादा गांव से है। गांव में रहने वाले इंजीनियर योगेंद्र श्रीवास्तव (27) ने बुधवार को अपने घर पर पंखे से फंदा लगाकर आत्महत्या कर ली। पुलिस ने शवों को पोस्टमॉर्टम के लिए भेज दिया है।